Elmar Tõldsepp

Elmar Tõldsepp (17. aprill 1908 Avinurme vald, Tartumaa – 10. veebruar 1983 Stockholm) oli eesti vaimulik.

Lõpetas Tartu Ülikooli usuteaduskonna 1936. Korporatsiooni Fraternitas Estica vilistlane.

Oli prooviaastal Tartu Maarja ja Narva Aleksandri koguduses. Ordineeriti õpetajaks Tallinna Toomkirikus 22. oktoobril 1937.

Saaremaa Kaarma koguduse õpetaja 1937–1940, Narva Jaani koguduse õpetaja 1940–1941, Viljandi Jaani koguduse õpetaja 1941–1944. Viljandi raehärra.

1944 põgenes Rootsi. Oli 1945–1948 Kesk-Rootsi E.E.L.K. piirkonna õpetaja. Rootsi kiriku teenistuses oli aastatel 1948–1981. Seejuures teenis aastatel 1973–1983 E.E.L.K. Gotlandi kogudust ja Norrköpingi kogudust. Oli seejuures Rootsi praostkonna praost aastatel 1981–1983 ja Eesti Evangeeliumi Luteriusu Kiriku Konsistooriumi assessor 1982–1983.

Praostina oli ta 1970. aastatel tegutsenud väliseesti lauluraamatukomisjoni liige.

Viited

Kirjandus
Elmar Tõldsepp surnud. Teataja, 19. veebruar 1983, nr 4, lk 11

Eesti praostid
Norrköpingi koguduse vaimulikud
Kaitseliidu Saaremaa maleva liikmed
Tartu Ülikooli usuteaduskonna vilistlased
Korporatsioon Fraternitas Estica liikmed
Eestlased Rootsis
Sündinud 1908
Surnud 1983